ROMÂNIA

JUDEŢUL TIMIŞ

MUNICIPIUL TIMIŞOARA
CONSILIUL LOCAL

COMISIA DE ATRIBUIRE SAU SCHIMBARE DE DENUMIRI

LA STRAZI, PARCURI, PIETE, ETC
PROCES VERBAL DE ŞEDINŢĂ din data 04.12.2013

Comisia de Atribuire sau Schimbare de Denumiri la Strazi, Parcuri, Piete, etc., constituită prin Dispozitia Primarului nr.2626/26.11.2008 şi actualizată prin Dispozitiile nr.1389/20.07.2010, nr.66/12.01.2012, nr.1095/24.09.2012, nr.628/ 22.02.2013, respectiv nr.1518/ 01.10.2013,
Întrunită în data de 04.12.2013 ora 14.00, pentru a dezbate propunerile şi, solicitările cetăţenilor si instituţiilor de atribuire sau schimbare de denumiri la străzi, parcuri, pieţe, etc., înscrise pe ordinea de zi, a adoptat următoarele hotărâri:

1. Adresa nr. SC2013-9217/02.04.2013 a doamnei DANIELA APOSTOLESCU domiciliată pe B-dul Mihai Eminescu nr.5 ap.3 prin care semnalează faptul că denumirea afişată pe plăcuţele care s-au pus, relativ recent, la mai multe poduri din Timişoara nu are legătură cu zona respectivă şi solicită corectarea acestei probleme de interes civic, întrucât plăcuţele pot crea confuzii şi derută în orientarea din oraş.


SE AMÂNĂ dezbaterea adresei nr. SC2013-9217/02.04.2013 a doamnei DANIELA APOSTOLESCU privind schimbarea denumirilor podurilor peste Bega din Municipiul Timişoara.


2. Adresa nr. SC2013-32120/02.12.2013 a Direcţiei Instituţii Şcolare, Medicale, Sportive şi Culturale - Compartimentul Şcoli, privind schimbarea denumirii GRĂDINIŢEI CU PROGRAM NORMAL NR.8 în „GRĂDINIŢA CU PROGRAM PRELUNGIT „FRANZ LUKAS”” prin care se comunică faptul că „numărul grădiniţei nu poate fi păstrat” alături de noua denumire, aşa cum a fost aprobat prin Hotărârea nr.32 din data 04.11.2013, cu anexa 1, a Comisiei Judeţeană de denumiri, „deoarece mai există Grădiniţa cu Program prelungit nr.8, situată în Timişoara, str. Martir C-tin Radu nr.23”.

NOUA DENUMIRE NU VA CUPRINDE ŞI NUMĂRUL GRĂDINIŢEI


SE SCHIMBĂ denumirea din GRĂDINIŢA CU PROGRAM NORMAL NR.8 în 

„GRĂDINIŢA CU PROGRAM PRELUNGIT „FRANZ LUKAS” ” 

3. Adresa nr. UR2013 – 12186 / 19.07.2013 a domnului CÎTU IOAN – COSMIN domiciliat pe b-dul Victor Babeş nr.27, prin care acesta ne înaintează documentaţia conţinând „PLAN PARCELAR pentru imobilul cu nr. cad. A443/4/2/21 (teren pentru drum), înscris în C.F. nr. 406341 UAT TIMIŞOARA, pentru atribuire denumire stradă”.


Comisia Municipală de Atribuire sau Schimbare de Denumiri a hotărât în şedinţa din data de 06.08.2013, ca intrării în cauză să i se atribuirea INTRAREA „EMIL ŞAIN”, la propunerea FUNDAŢIEI CULTURAL UMANITARĂ GENESA cu sediul pe str. Episcop  Augustin Pacha nr.2 ap.28.


Prin Hotărârea nr.32 din data 04.11.2013, cu anexa 1, Comisia Judeţeană de denumiri a respins denumirea „EMIL ŞAIN”, propusă pentru tronsonul respectiv, „cu menţiunea de a se propune o altă denumire a unei personalităţi mai relevante, prin valoarea culturală”.

ZONA  MUREŞ-MUSICESU

SE ATRIBUIE denumirea   INTRAREA „JOSEF KLAPKA” - intrare nouă situată între străzile Gavril Musicescu şi Mureş, perpendiculară pe str. Gavril Musicescu între imobilele cu numerele 125 şi 127.

 JOSEF KLAPKA (n.1786 în Arad – d. 12 mai 1863), a fost un tipograf şi editor timişorean, a înfiinţat prima bibliotecă publică de împrumut din Imperiul Austro – Ungar (1815), a fost primar al Timişoarei între anii 1819 – 1833.

4. Referatul domnului consilier municipal Flavius Boncea cu privire la schimbarea denumirii bulevardului Republicii în Bulevardul Regele Mihai I al României, referat prezentat comisiei în cadrul şedinţei din data de 06.08.2013.

SE AMÂNĂ dezbaterea Referatului domnului consilier municipal Flavius Boncea cu privire la schimbarea denumirii bulevardului Republicii în Bulevardul Regele Mihai I al României.

5. Adresa Direcţiei Comunicare cu nr. SC2013 – 22733 / 08.08.2013 prin care aceasta ne supune atenţiei spre rezolvare propunerea domnului Novac Traian Constantin de pe str. G. Ranetti nr.2B ap.14, adresată Primăriei Municipiului Timişoara prin intermediul publicaţiei „Monitorul Primăriei” ca:

- denumirea străzii Izvorului să fie schimbată în Wilhelm Mühle, cu menţiunea că până în anul 1948 actuala stradă 1 Decembrie, între Piaţa Bălcescu şi Piaţa Crucii, purta numele celebrului grădinar.


SE AMÂNĂ dezbaterea adresei Direcţiei Comunicare cu nr. SC2013 – 22733 / 08.08.2013 privind propunerea domnului Novac Traian Constantin de pe str. G. Ranetti nr.2B ap.14, ca denumirea străzii Izvorului să fie schimbată în Wilhelm Mühle.

6. Adresa Direcţiei Comunicare cu nr. SC2013 – 22733 / 08.08.2013 prin care aceasta ne supune atenţiei spre rezolvare propunerea domnului Novac Traian Constantin de pe str. G. Ranetti nr.2B ap.14, adresată Primăriei Municipiului Timişoara prin intermediul publicaţiei „Monitorul Primăriei” ca Piaţa Iuliu Maniu să fie denumită Piaţa Reşiţa.


SE RESPINGE propunerea domnului Novac Traian Constantin de pe str. G. Ranetti nr.2B ap.14, ca Piaţa Iuliu Maniu să fie denumită Piaţa Reşiţa.

7. Propunerea Serviciului Banca de Date Urbana si Cadastru de de atribuire a denumirii STRADA „PROF. DR. AUREL PĂUNESCU - PODEANU” tronsonului de stradă nouă situat în prelungirea străzii cu acelaşi nume, la est de Calea Stan Vidrighin, între Calea Stan Vidrighin şi Strada Torac, având în vedere că tronsonul respectiv a fost asfaltat şi deschis de curând circulaţiei publice.

SE RESPINGE propunerea Serviciului Banca de Date Urbana si Cadastru de de atribuire a denumirii STRADA „PROF. DR. AUREL PĂUNESCU - PODEANU” tronsonului de stradă nouă situat în prelungirea străzii cu acelaşi nume, la est de Calea Stan Vidrighin, între Calea Stan Vidrighin şi Strada Torac,

COMISIA VA PROPUNE O ALTĂ DENUMIRE CARE SE VA DEZBATE ÎN SEDINŢA URMĂTOARE.

8. Propunerea domnului viceprimar Dan Diaconu de atribuirea denumirii „PETRE ŢUŢEA” străzii „fără nume” din zona Cetate.

ZONA CETATE

SE ATRIBUIE denumirea STRADA „PETRE ŢUŢEA” - stradă nouă situată între strada Eugeniu de Savoya şi strada Proclamaţia de la Timişoara, perpendiculară pe acestea, între imobilele cu numerele poştale nr.5 şi nr.7 de pe str. Proclamaţia de la Timişoara.

PETRE ŢUŢEA (n. 6 octombrie 1902, Boteni, Jud. Argeş – d. 3 decembrie 1991, Bucureşti), a fost un eseist, filosof, economist şi om politic comunist, apoi legionar român, supranumit un Socrate român, datorită preocupărilor filosofice şi a rolului educativ, a publicat foarte puţin înainte de 1989, scrierile şi interviurile sale fiind difuzate prin toate mediile după prăbuşirea regimului comunist.


Născut în familia unui preot ortodox a urmat Facultatea de Drept la Universitatea din Cluj, ajungând doctor în Drept administrativ, Magna cum laude (1929).


A fost referent în Ministerul Comerţului şi Industriei (1933), ataşat la Legaţia Economică Română din Berlin (1933-1934), şef de secţie la Ministerul Economiei Naţionale (1936-1939), şef de secţie în Ministerul Comerţului Exterior (1940), a îndeplinit funcţii în cadrul Guvernului Naţional – Legionar instaurat după 6 septembrie 1940.


Este arestat de către autorităţile comuniste, anchetat fără condamnare timp de 5 ani (1948-1953), arestat din nou, condamnat la 10 ani închisoare în 1957, condamnat în urma unui nou proces la 18 ani muncă silnică, din care a executat 8 ani, în mare parte la Aiud, sub observaţia permanentă a securităţii comuniste după eliberare în 1964.

9. Propunerea domnului Primar Nicolae Robu supusă dezbaterii comisiei de către domnul viceprimar Dan Diaconu de revenire la denumirea „LIVIU REBREANU” pentru Bulevardul Dr. Iosif Bulbuca situat între Calea Martirilor 1989 şi Calea Buziaşului.

ZONA SPITALUL JUDEŢEAN - SOARELUI

SE SCHIMBĂ denumirea în BULEVRDUL „LIVIU REBREANU” - bulevardul cu denumirea „DR. IOSIF BULBUCA”, fost LIVIU REBREANU, situat între Calea Martirilor 1989 şi Calea Buziaşului, care îşi schimbă denumirea.

10. Propunerea domnului viceprimar Dan Diaconu de schimbare a denumirii Calea Moşniţei prin atribuirea a două denumiri pentru tronsoanele cuprinse între Bulevardul Industriilor şi str. Albăstrelelor, respectiv între str. Albăstrelelor şi str. Mărghitaş, propunere prezentată comisiei în cadrul şedinţei din data de 04.12.2013.

Propunerea domnului viceprimar Dan Diaconu de schimbare a denumirii Calea Moşniţei va fi dezbătută în următoarea şedinţă a comisiei municipale de denumiri.
Comisia de Atribuire sau Schimbare de Denumiri la Strazi, Parcuri, Piete, etc.,
Preşedinte:
Diaconu Dan                 - viceprimar al Municipiului Timişoara

Membri:
Stoia Traian

 - viceprimar al Municipiului Timişoara



Emilian Sorin Ciurariu - director executiv al Direcţiei Urbanism



Flavius Boncea             - consilier municipal



Grigore Grigoroiu
 - consilier municipal



Wolf Elena

 - consilier municipal

Secretar:
Miron Frăţilă
             - consilier la Primăria Municipiului Timişoara
Red./Dact. MF. Expl. 2                                                                                                                                              

